สวัสดีค่ะ ก่อนหน้านี้ประจำเดือนไม่มา วันที่ 27 ธ.ค. เลยไปหาที่โรงพยาบาล เลยตรวจภายในให้ ประมาณวันที่ 29 ดึกๆ ก็เริ่มเเจ็บช่องคลอดแต่ไม่มีอาการฉี่ขัดนะคะแค่แสบๆ แต่ไม่มากเท่าไร เพราะเข้าใจว่าอาจจะใกล้เป็นประจำเดือน เพราะให้ยาฮอร์โมนมาทาน วันที่ 31 ธ.ค. ประจำเดือนมาแบบเยอะมาก ใน1 วัน เปลี่ยนผ้าอนามัย 5 แผ่น เต็มทุกแผ่น และยังคงมีอาการเจ็บช่องคลอดอยู่ วันที่ 4 เจ็บจนทนไม่ไหวเลยไปตรวจที่โรงพยาบาลอีกรอบ บอกว่าติดเชื้อทางเดินปัสสาวะ ให้ยามาทาน 5 วัน ตอนนี้ทานไป 3 วัน แต่ไม่มีท่าทีว่าจะดีขึ้นเลยค่ะ และประจำเดือนยังคงเป็นอยู่และเป็นเยอะ คือถ้ายังไม่หายต้องไปหาวันนี้เลยมั้ยคะ หรือว่าต้องรอยาหมดก่อนดีคะ
สวัสดีค่ะ อาการเจ็บบริเวณช่องคลอดอาจเกิดหลังตรวจภายในได้ภายในประมาณ 1 วัน แต่ไม่ควรเป็นมาก เพราะแพทย์มักตรวจด้วยความนุ่มนวล การวินิจฉัยอื่นๆที่เป็นไปได้เช่นเจ็บจากช่องคลอดอักเสบหรือติดเชื้อ ปากมดลูกอักเสบหรือติดเชื้อ หรือมีกระเพาะปัสสาวะอักเสบ ซึ่งกระเพาะปัสสาวะอักเสบอาจทำให้มีอาการปัสสาวะขัดร่วมด้วยได้แนะนำให้รับประทานยาตามที่แพทย์สั่งให้ครบก่อน ถ้าอาการยังไม่ได้ปวดมากจนทนไม่ได้ แต่ถ้าปวดมากขึ้น มีเลือดออกผิดปกติทางช่องคลอด ปัสสาวะแสบขัด ปวดหน่วงท้องน้อยมาก มีไข้ ควรกลับไปพบแพทย์ก่อนในระหว่างนี้ดื่มน้ำมากๆ ไม่กลั้นปัสสาวะ งดการมีเพศสัมพันธ์ไปก่อนค่ะ